Diari Oficial de la Generalitat Valenciana


Sumari del DOGV 4204, del 06-03-2002 (2002/2215)

ORDRE de 28 de febrer de 2002, de la Conselleria d'Economia, Hisenda i Ocupació, per la qual es dóna publicitat a les línies de crèdit i a l'import global màxim destinat a finançar la concessió de subvencions del Programa d'Ocupació Pública d'Interés Social i Foment del Desenvolupament Local.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4204

Data del DOGV
:   06-03-2002

Secció del DOGV
:   III. CONVENIS I ACTES - D) CONCESSIONS ADMINISTRATIVES

Número del document
:   2002/2215


Data del document
:   28-02-2002

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * ajuda a l'ocupació
    * creació d'ocupació
    * entitat local
    * desenvolupament rural
    * regió desfavorida
    * suport econòmic
    * ajuda pública

ORDRE de 28 de febrer de 2002, de la Conselleria d'Economia, Hisenda i Ocupació, per la qual es dóna publicitat a les línies de crèdit i a l'import global màxim destinat a finançar la concessió de subvencions del Programa d'Ocupació Pública d'Interés Social i Foment del Desenvolupament Local. [2002/X2215]
  
Amb data 25 de gener de 2001 va ser publicada en el Diari Oficial de la Generalitat Valenciana l'Ordre de 29 de desembre de 2000, de la Conselleria d'Economia, Hisenda i Ocupació, per la qual s'estableixen les bases reguladores i el procediment general per a la concessió de subvencions del Programa d'Ocupació Pública d'Interés Social i Foment del Desenvolupament Local.
  
Aquesta ordre de bases va ser modificada posteriorment per l'Ordre de 23 de març de 2001 (DOGV núm. 3.974, de 5 d'abril) i per l'Ordre de 13 de novembre de 2001 (DOGV núm. 4.138, de 29 de novembre), totes dues de la Conselleria d'Economia, Hisenda i Ocupació.
  
En compliment del que estableix la disposició addicional primera de l'Ordre de 29 de desembre de 2000 citada, i l'article 47.11 del text refós de la Llei d'Hisenda Publica de la Generalitat Valenciana, i d'acord amb el que estableix la Llei de Pressupostos de la Generalitat per a l'any 2002, mitjançant aquesta ordre es dóna publicitat a les línies de crèdit i a l'import global màxim destinat a la concessió de les ajudes previstes en les bases reguladores d'aquesta, per a l'any 2002.
  
Per això, i en virtut de les facultats que em confereix l'article 35 de la Llei 5/1983, de Govern Valencià, i d'acord amb allò previst en l'article 47 del text refós de la Llei d'Hisenda Pública de la Generalitat Valenciana,
  
ORDENE
  
Article únic
  
Per a l'exercici de 2002, i de conformitat amb el que estableix la Llei 10/2001, de 27 de desembre, de Pressupostos de la Generalitat Valenciana per a l'exercici de 2002, les ajudes previstes en l'Ordre de 29 de desembre de 2000, de la Conselleria d'Economia, Hisenda i Ocupació, per la qual s'estableixen les bases reguladores i el procediment general per a la concessió de subvencions del Programa d'Ocupació Pública d'Interés Social i Foment del Desenvolupament Local, es finançaran a càrrec de la secció 31.01, programa 322.10, «Foment de l'Ocupació», capítols, línies i imports que a continuació s'assenyalen:
  
a) El programa de subvencions en l'àmbit de col·laboració amb les corporacions locals per a la contractació de treballadors desocupats en la realització d'obres i servicis d'interés general i social, regulat en el capítol II, del títol II de l'Ordre de 29 de desembre citada, es finançarà a càrrec del capítol IV; codi línia T2941, amb un import global màxim de 17.709.923,92 euros.
  
b) El Programa d'Ajudes a les Actuacions Mediambientals (PAMER), regulat en el capítol III del títol II de l'Ordre de 29 de desembre citada, es finançarà:
  
- Les contractacions a càrrec del capítol IV, codi línia T2445 amb un import global màxim de 5.292.120 euros, dels que 3.439.878 euros són finançats pel Fons Social Europeu.
  
- Les inversions a càrrec del capítol VII, codi línia T2451 amb un import global màxim de 213.560,27 euros.
  
c) El programa de subvencions en l'àmbit de col·laboració amb òrgans de l'administració general de l'estat i els seus organismes autònoms, amb les entitats autònomes de la Generalitat Valenciana, universitats i institucions sense ànim de lucre per a la contractació de treballadors desocupats en la realització d'obres i servicis d'interés general i social, regulat en el capítol IV, del títol II, de l'Ordre de 29 de desembre de 2000, es finançarà a càrrec del capítol IV, codi línia T2945 amb un import global màxim de 7.789.805,13 euros.
  
d) Les subvencions a l'ocupació juvenil en barris d'Acció Preferent, regulades en el capítol V, del títol II, de l'Ordre de 29 de desembre, es finançaran a càrrec del capítol IV, codi línia T2697, amb un import global màxim de 499.100 euros, dels quals 349.370 euros són finançats pel Fons Social Europeu.
  
e) Les subvencions destinades a la contractació d'agents d'Ocupació i Desenvolupament Local, regulades en el títol III, capítol II, secció I, de l'Ordre de 29 de desembre, mencionada anteriorment, es finançaran a càrrec del capítol IV, codi línia T2942, amb un import global màxim de 5.858.751,26 euros.
  
f) Les subvencions destinades a la formació d'agents d'Ocupació i Desenvolupament Local, regulades en el títol III, capítol II, secció II, de l'Ordre de 29 de desembre mencionada anteriorment, es finançaran a càrrec del capítol IV, codi línia T2942, amb un import global màxim de 45.000 euros, dels quals 31.500 euros són finançats pel Fons Social Europeu.
  
g) Les subvencions regulades en el capítol III del títol III de l'Ordre de 29 de desembre, per a estudis de mercat i campanyes per a la promoció local, es finançaran a càrrec del capítol IV, codi línia T4152, amb un import global màxim de 753.242 euros.
  
h) Les ajudes regulades en el títol IV de l'Ordre de 29 de desembre de 2000, destinades a donar suport als pactes territorials per a l'ocupació, es finançaran a càrrec del capítol IV, codi línia T4160, amb un import global màxim de 87.770 euros, dels quals 61.439 euros són finançats pel Fons Social Europeu.
  
DISPOSICIÓ FINAL
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 28 de febrer de 2002
  
El conseller d'Economia, Hisenda i Ocupació,